CELEX: 42014X0325(01)
Language: sk
Date: 2014-03-25 00:00:00
Title: Predpis Európskej hospodárskej komisie Organizácie Spojených národov (EHK OSN) č. 56 – Jednotné ustanovenia o typovom schvaľovaní svetlometov pre mopedy a takto posudzované vozidlá

25.3.2014   
            
            
               SK
            
            
               Úradný vestník Európskej únie
            
            
               L 89/77
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   
      Predpis Európskej hospodárskej komisie Organizácie Spojených národov (EHK OSN) č. 56 – Jednotné ustanovenia o typovom schvaľovaní svetlometov pre mopedy a takto posudzované vozidlá
   
   Obsahuje celý platný text vrátane:
   série zmien 01 – dátum nadobudnutia platnosti: 12. septembra 2001
   OBSAH
   PREDPIS
   
               1.
            
            Rozsah platnosti
         
               2.
            
            Definícia pojmu „typ“
         
               3.
            
            Žiadosť o schválenie
         
               4.
            
            Označenia
         
               5.
            
            Schválenie
         
               6.
            
            Všeobecné špecifikácie
         
               7.
            
            Osobitné špecifikácie
         
               8.
            
            Ustanovenia týkajúce sa farebných rozptylových skiel a filtrov
         
               9.
            
            Zhoda výroby
         
               10.
            
            Sankcie za nezhodu výroby
         
               11.
            
            Zmena a rozšírenie typového schválenia svetlometu
         
               12.
            
            Definitívne zastavenie výroby
         
               13.
            
            Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov
         
               14.
            
            Prechodné ustanovenia
         PRÍLOHY
   
               Príloha 1 —
            
            Oznámenie o typovom schválení alebo jeho rozšírení či zamietnutí alebo odňatí, prípadne o definitívnom zastavení výroby typu svetlometu podľa predpisu č. 56
         
               Príloha 2 —
            
            Usporiadanie schvaľovacej značky
         
               Príloha 3 —
            
            Fotometrické merania
         
               Príloha 4 —
            
            Minimálne požiadavky na postupy kontroly zhody výroby
         
               Príloha 5 —
            
            Minimálne požiadavky na odoberanie vzoriek inšpektorom
         1.   ROZSAH PLATNOSTI
   Tento predpis sa vzťahuje na typové schvaľovanie svetlometov so žiarovkami vyžarujúcimi jediné tlmené svetlo, ktorými sú vybavované mopedy (1) a takto posudzované vozidlá.
   2.   DEFINÍCIA POJMU „TYP“
   Pojmom svetlomety rôznych „typov“ sa označujú svetlomety, ktoré sa líšia z tak podstatných hľadísk ako sú:
   
               2.1.
            
            
               obchodný názov alebo značka;
            
         
               2.2.
            
            
               charakteristické vlastnosti optického systému;
            
         
               2.3.
            
            
               začlenenie alebo vypustenie častí schopných meniť optické účinky odrazom, rozptylom alebo absorpciou. Zmena farby svetla vyžarovaného svetlometmi, ktorých ostatné vlastnosti sú nezmenené, nepredstavuje zmenu typu svetlometu. Preto sa takýmto svetlometom pridelí rovnaké schvaľovacie číslo.
            
         3.   ŽIADOSŤ O SCHVÁLENIE
   Žiadosť o schválenie predkladá držiteľ obchodného názvu alebo značky alebo jeho riadne splnomocnený zástupca. Ku každej žiadosti sa prikladajú:
   
               3.1.
            
            
               výkresy v troch vyhotoveniach, dostatočne podrobné, aby bolo možné rozpoznanie typu. Na výkresoch musí byť vyznačené miesto určené pre schvaľovaciu značku a musia zobrazovať svetlomet v náryse a v priečnom reze so schematickým vyznačením optických drážok a hranolov rozptylového skla;
            
         
               3.2.
            
            
               stručný technický popis uvádzajúci najmä kategóriu použitej žiarovky;
            
         
               3.3.
            
            
               dve zariadenia s bezfarebnými rozptylovými sklami (2).
            
         
               3.4.
            
            
               Pred udelením typového schválenia príslušný orgán overí, či existujú dostatočné opatrenia na zabezpečenie účinnej kontroly zhody výroby.
            
         4.   OZNAČENIA
   
               4.1.
            
            
               Svetlomety predkladané na schválenie musia byť označené zreteľne, čitateľne a nezmazateľne:
               
                           4.1.1.
                        
                        
                           obchodným názvom alebo značkou žiadateľa;
                        
                     
                           4.1.2.
                        
                        
                           vyznačením kategórie použitej žiarovky.
                        
                     
         
               4.2.
            
            
               Okrem toho musí byť na rozptylovom skle a na hlavnom telese (pričom za hlavné teleso sa považuje reflektor) (3) dostatočne veľká plocha pre schvaľovaciu značku. Tieto plochy musia byť vyznačené na výkresoch uvádzaných v bode 3.1.
            
         5.   SCHVÁLENIE
   
               5.1.
            
            
               Ak zariadenia predložené v súlade s bodom 3 spĺňajú požiadavky tohto predpisu, udelí sa typové schválenie.
            
         
               5.2.
            
            
               Každému schválenému typu sa pridelí schvaľovacie číslo. Jeho prvé dve číslice (v súčasnosti 00 pre predpis v jeho pôvodnom znení) označujú sériu zmien obsahujúcu najnovšie podstatné technické zmeny predpisu v čase vydania typového schválenia. Tá istá zmluvná strana nesmie prideliť rovnaké číslo inému typu svetlometu.
            
         
               5.3.
            
            
               Oznámenie o typovom schválení alebo rozšírení alebo zamietnutí typového schválenia svetlometu podľa tohto predpisu sa zašle stranám dohody z r. 1958, ktoré uplatňujú tento predpis, prostredníctvom formulára podľa vzoru v prílohe 1 k tomuto predpisu.
            
         
               5.4.
            
            
               Na plochách, o ktorých sa píše v bode 4.2, a ako doplnok označenia predpísaného v bode 4.1, musí byť na každom svetlomete zodpovedajúcom typu schválenému podľa tohto predpisu umiestnená:
            
         
               5.4.1.
            
            
               medzinárodná schvaľovacia značka (4) pozostávajúca z/zo:
               
                           5.4.1.1.
                        
                        
                           kružnice, v ktorej sa nachádza písmeno „E“, za ktorým nasleduje rozlišovacie číslo krajiny, ktorá typové schválenie udelila (5);
                        
                     
                           5.4.1.2.
                        
                        
                           schvaľovacieho čísla.
                        
                     
         
               5.5.
            
            
               Označenia podľa bodu 5.4 musia byť zreteľne čitateľné a nezmazateľné.
            
         
               5.6.
            
            
               Príklad usporiadania schvaľovacej značky je uvedený v prílohe 2 k tomuto predpisu.
            
         6.   VŠEOBECNÉ ŠPECIFIKÁCIE
   
               6.1.
            
            
               Každé zariadenie musí vyhovovať špecifikáciám bodu 7 tohto predpisu.
            
         
               6.2.
            
            
               Svetlomety musia byť konštruované a vyrábané tak, aby za obvyklého používania, aj napriek vibráciám, ktorým môžu byť vystavené, bola zabezpečená ich dostatočná funkcia, a aby si zachovali vlastnosti predpísané týmto predpisom.
            
         
               6.3.
            
            
               Časti určené na uchytenie žiarovky v reflektore musia byť vyrobené tak, aby ani za tmy nemohla byť žiarovka upevnená v inej ako správnej polohe.
            
         7.   OSOBITNÉ ŠPECIFIKÁCIE
   
               7.1.
            
            
               Správna poloha rozptylového skla voči optickému systému musí byť jednoznačne označená a zaistená proti pootočeniu počas prevádzky.
            
         
               7.2.
            
            
               Na meranie osvetlenia vytvoreného svetlometom sa použije meracia stena podľa popisu v prílohe 3 k tomuto predpisu a štandardná žiarovka s hladkou a bezfarebnou bankou zodpovedajúcou kategórii S3 predpisu č. 37.
               Štandardná žiarovka sa musí nastaviť na stanovený referenčný svetelný tok podľa hodnôt určených pre tieto žiarovky v predpise č. 37.
            
         
               7.3.
            
            
               Zväzok svetelných lúčov musí vytvárať dostatočne ostré rozhranie tak, aby s jeho pomocou bolo možné prakticky dosiahnuť vyhovujúce nastavenie. Rozhranie musí byť v podstate vodorovné a čo najpriamejšie, v horizontálnej dĺžke najmenej ± 900 mm pri meraní vo vzdialenosti 10 m.
               Pri nastavení podľa prílohy 3 musí svetlomet spĺňať požiadavky v nej stanovené.
            
         
               7.4.
            
            
               Rozloženie zväzku svetelných lúčov nesmie vykazovať žiadne bočné odchýlky, ktoré by nepriaznivo ovplyvnili dobrú viditeľnosť.
            
         
               7.5.
            
            
               Osvetlenie na meracej stene uvádzanej v bode 7.2 sa meria fotosnímačom, ktorého účinná plocha leží vo vnútri štvorca so stranou 65 mm.
            
         8.   USTANOVENIA TÝKAJÚCE SA FAREBNÝCH ROZPTYLOVÝCH SKIEL A FILTROV
   8.1.   Typové schválenie je možné získať pre svetlomety s bezfarbenou žiarovkou, ktoré vyžarujú buď bezfarebné svetlo alebo svetlo žltej selektívnej farby. Žlté sklá alebo filtre musia mať tieto kolorimetrické vlastnosti vyjadrené trichromatickými súradnicami podľa CIE:
   Filter žltej selektívnej farby (clona alebo rozptylové sklo)
   
               limit k červenej
            
            
               y ≥
            
            
               0,138 + 0,58 x
            
         
               limit k zelenej
            
            
               y ≤
            
            
               1,29 x – 0,1
            
         
               limit k bielej
            
            
               y ≤
            
            
               – x + 0,966
            
         
               limit k spektrálnej hodnote
            
            
               y ≤
            
            
               – x + 0,992
            
         čo je možné vyjadriť tiež takto:
   
               dominantná vlnová dĺžka
            
            
               575 - 585 nm
            
         
               súčiniteľ sýtosti
            
            
               0,90 - 0,98
            
         priepustnosť musí byť ≥ 0,78
   Priepustnosť sa určí pomocou svetelného zdroja s teplotou farby 2 854 °K [zodpovedá svetelnému zdroju A podľa Medzinárodnej komisie pre osvetľovanie (CIE)].
   8.2.   Filter musí byť súčasťou svetlometu a musí byť pripevnený tak, aby ho používateľ nemohol odstrániť neúmyselne, ani úmyselne pomocou bežných nástrojov.
   8.3.   Poznámka týkajúca sa farby
   Typové schválenie podľa tohoto predpisu v zmysle bodu 8.1 sa udeľuje typu svetlometu, ktorý vyžaruje buď bezfarebné svetlo alebo svetlo žltej selektívnej farby. Článok 3 dohody, ktorej prílohou je tento predpis, nebráni zmluvným stranám, aby v prípade vozidiel registrovaných v ich krajine zakázali používanie svetlometov vyžarujúcich bezfarebné svetlo alebo svetlo žltej selektívnej farby.
   9.   ZHODA VÝROBY
   
               9.1.
            
            
               Svetlomety schválené podľa tohto predpisu musia byť vyrobené tak, aby sa zhodovali so schváleným typom podľa požiadaviek uvedených v bodoch 7 a 8.
            
         
               9.2.
            
            
               Na overenie splnenia požiadaviek bodu 9.1 sa musia vykonať príslušné kontroly výroby.
            
         
               9.3.
            
            
               Držiteľ typového schválenia musí najmä:
               
                           9.3.1.
                        
                        
                           zabezpečiť, aby existovali postupy pre účinnú kontrolu kvality výrobkov;
                        
                     
                           9.3.2.
                        
                        
                           mať prístup ku kontrolnému vybaveniu potrebnému na kontrolu zhody s každým schváleným typom;
                        
                     
                           9.3.3.
                        
                        
                           zabezpečiť, aby sa údaje o výsledkoch skúšok zaznamenávali a aby boli príslušné dokumenty k dispozícii počas obdobia, ktoré bude určené po dohode so správnym orgánom;
                        
                     
                           9.3.4.
                        
                        
                           analyzovať výsledky každého typu skúšky s cieľom overiť a zabezpečiť stále vlastnosti výrobkov s prihliadnutím na odchýlky v priemyselnej výrobe;
                        
                     
                           9.3.5.
                        
                        
                           zabezpečiť, aby sa pre každý typ výrobku vykonali aspoň skúšky predpísané v prílohe 4 k tomuto predpisu;
                        
                     
                           9.3.6.
                        
                        
                           zabezpečiť, aby akékoľvek odobraté vzorky vykazujúce nezhodu s príslušným typom skúšky vyvolali ďalší odber vzoriek a ďalšiu skúšku. Treba prijať všetky potrebné opatrenia na obnovenie zhody príslušnej výroby.
                        
                     
         
               9.4.
            
            
               Príslušný orgán, ktorý udelil typové schválenie, môže kedykoľvek overiť metódy kontroly zhody uplatňované v každej výrobnej jednotke.
               
                           9.4.1.
                        
                        
                           Pri každej inšpekcii sa vyslanému inšpektorovi predložia záznamy o skúškach a o kontrole výroby.
                        
                     
                           9.4.2.
                        
                        
                           Inšpektor môže náhodne odobrať vzorky, ktoré budú skúšané v laboratóriu výrobcu. Minimálny počet vzoriek sa môže určiť na základe výsledkov vlastných kontrol výrobcu.
                        
                     
                           9.4.3.
                        
                        
                           Pokiaľ sa úroveň kvality zdá nedostatočná alebo ak sa zdá byť nevyhnutné overiť platnosť skúšok vykonaných podľa bodu 9.4.2, inšpektor vyberie vzorky, ktoré majú byť odoslané technickej službe vykonávajúcej typové schvaľovacie skúšky, na základe kritérií stanovených v prílohe 5.
                        
                     
                           9.4.4.
                        
                        
                           Príslušný orgán môže vykonať ktorúkoľvek skúšku stanovenú v tomto predpise. Takéto skúšky sa vykonajú na náhodne odobratých vzorkách bez toho, aby sa narušili dodávateľské záväzky výrobcu, a v súlade s kritériami prílohy 5.
                        
                     
                           9.4.5.
                        
                        
                           Príslušný orgán sa musí snažiť dosiahnuť frekvenciu kontrol raz za každé dva roky. Závisí to však od rozhodnutia tohto príslušného orgánu a jeho dôvere v postupy na zabezpečovanie účinnej kontroly zhody výroby. V prípade zaznamenania negatívnych výsledkov príslušný orgán zabezpečí, aby sa vykonali všetky potrebné kroky s cieľom čo najrýchlejšie obnoviť zhody výroby.
                        
                     
         
               9.5.
            
            
               Svetlomety so zjavnými chybami sa neberú do úvahy.
            
         10.   SANKCIE ZA NEZHODU VÝROBY
   
               10.1.
            
            
               Schválenie udelené typu svetlometu podľa tohto predpisu môže byť odňaté, ak nie sú splnené uvedené požiadavky, alebo ak svetlomet vybavený schvaľovacou značkou nezodpovedá schválenému typu.
            
         
               10.2.
            
            
               Ak niektorá zmluvná strana dohody z roku 1958 uplatňujúca tento predpis odoberie typové schválenie, ktoré predtým udelila, informuje o tom bezodkladne ostatné zmluvné strany uplatňujúce tento predpis, a to prostredníctvom oznamovacieho formulára podľa vzoru v prílohe 1 k tomuto predpisu.
            
         11.   ZMENA A ROZŠÍRENIE TYPOVÉHO SCHVÁLENIA SVETLOMETU
   
               11.1.
            
            
               Každá zmena typu vozidla sa oznámi správnemu orgánu, ktorý daný typ svetlometu schválil. Tento orgán potom môže buď:
               
                           11.1.1.
                        
                        
                           usúdiť, že vykonané zmeny pravdepodobne nebudú mať zrejmý nepriaznivý vplyv a že v každom prípade tento typ svetlometu ešte spĺňa požiadavky; alebo
                        
                     
                           11.1.2.
                        
                        
                           požadovať nový protokol o skúškach od technickej služby zodpovednej za vykonávanie skúšok.
                        
                     
         
               11.2.
            
            
               Potvrdenie alebo zamietnutie schválenia s uvedením zmien sa oznámi postupom uvedeným v bode 5.3 stranám dohody, ktoré uplatňujú tento predpis.
            
         
               11.3.
            
            
               Príslušný orgán, ktorý vydáva rozšírenie schválenia, priradí každému takémuto rozšíreniu poradové číslo a prostredníctvom oznamovacieho formulára podľa vzoru v prílohe 1 k tomuto predpisu o tom informuje ostatné zmluvné strany dohody z roku 1958, ktoré uplatňujú tento predpis.
            
         12.   DEFINITÍVNE ZASTAVENIE VÝROBY
   Ak držiteľ typového schválenia úplne zastaví výrobu svetlometu schváleného podľa tohoto predpisu, oznámi to správnemu orgánu, ktorý schválenie udelil. Po prijatí príslušného oznámenia tento orgán o tom informuje ostatné strany dohody z r. 1958 uplatňujúce tento predpis prostredníctvom formulára podľa vzoru v prílohe 1 k tomuto predpisu.
   13.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV
   Strany dohody z roku 1958, ktoré uplatňujú tento predpis, oznámia Sekretariátu Organizácie spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré typové schválenie udeľujú a ktorým sa zasielajú oznámenia o typovom schválení alebo jeho rozšírení, odmietnutí alebo odobratí schválenia, vydané v iných krajinách.
   14.   PRECHODNÉ USTANOVENIA
   
               14.1.
            
            
               Šesť mesiacov po dátume nadobudnutia platnosti predpisu č. 113 musia zmluvné strany uplatňujúce tento predpis prestať udeľovať typové schválenia EHK podľa tohto predpisu.
            
         
               14.2.
            
            
               Zmluvné strany uplatňujúce tento predpis nesmú odmietnuť udeliť rozšírenie typového schválenia podľa série zmien 01 tohto predpisu.
            
         
               14.3.
            
            
               Schválenia udelené podľa tohto predpisu pred dátumom nadobudnutia platnosti predpisu č. 113 a všetky rozšírenia schválení, vrátane tých, ktoré boli udelené podľa pôvodnej verzie tohto predpisu neskôr, zostávajú v platnosti na neobmedzené obdobie.
            
         
               14.4.
            
            
               Zmluvné strany uplatňujúce tento predpis naďalej vydávajú typové schválenia pre svetlomety na základe série zmien 01 alebo pôvodného znenia tohto predpisu za predpokladu, že sú dané svetlomety určené ako náhradné diely pre vozidlá v prevádzke.
            
         
               14.5.
            
            
               Od oficiálneho dátumu nadobudnutia platnosti predpisu č. 113 nesmie žiadna zmluvná strana uplatňujúca tento predpis zakázať montáž svetlometu schváleného podľa predpisu č. 113 na nový typ vozidla.
            
         
               14.6.
            
            
               Zmluvné strany uplatňujúce tento predpis musia naďalej povoľovať montáž svetlometu schváleného podľa tohto predpisu na vozidlo alebo typ vozidla.
            
         
               14.7.
            
            
               Zmluvné strany uplatňujúce tento predpis musia naďalej povoľovať montáž alebo použitie svetlometu schváleného podľa tohto predpisu v jeho pôvodnom znení na vozidlo za predpokladu, že daný svetlomet je určený ako náhradný diel.
            
         
      (1)  Podľa definície v Dohovore o cestnej premávke z roku 1968, kapitole I, čl. 1, písm. m) (E/CONF. 56/16/Rev.1).
   
      (2)  Ak sa má svetlomet vyrábať s farebnými rozptylovými sklami, musia sa navyše predložiť dve vzorky farebných rozptylových skiel, ktoré sa použijú len na skúšku farby.
   
      (3)  Ak sa rozptylové sklo nedá oddeliť od hlavného telesa (pričom za hlavné teleso sa považuje reflektor), stačí zabezpečiť túto plochu na rozptylovom skle.
   
      (4)  Pokiaľ majú rôzne typy svetlometov zhodné rozptylové sklá alebo zhodné reflektory, môžu byť rozptylové sklo a reflektor vybavené rôznymi schvaľovacími značkami týchto typov svetlometov za predpokladu, že udelené schvaľovacie číslo príslušného predloženého typu je možné jednoznačne určiť.
   
      (5)  Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument TRANS/WP.29/78/Rev. 2/Amend.1.
   
      PRÍLOHA 1
      
         OZNÁMENIE
      
      (Maximálny formát: A4 (210 × 297 mm))
      
         
   
   
      PRÍLOHA 2
      
         USPORIADANIE SCHVAĽOVACEJ ZNAČKY
      
      
         
      a ≥ 5 mm
      Svetlomet vybavený zobrazenou schvaľovacou značkou je svetlomet schválený v Holandsku (E 4) pod schvaľovacím číslom 00243. Prvé dve číslice schvaľovacieho čísla udávajú, že schválenie bolo udelené v súlade s požiadavkami tohto predpisu v jeho pôvodnom znení.
      
         Poznámka:
      
      Schvaľovacie číslo musí byť umiestnené v blízkosti kružnice, a to buď nad písmenom „E“ alebo pod ním, alebo vľavo či vpravo od tohto písmena. Číslice schvaľovacieho čísla musia byť na tej istej strane od písmena „E“ a musia byť orientované tým istým smerom. Pri schvaľovacích číslach je potrebné vyhnúť sa používaniu rímskych číslic, aby sa vylúčila možnosť zámeny s inými symbolmi.
   
   
      PRÍLOHA 3
      
         FOTOMETRICKÉ MERANIA
      
      
                  1.
               
               
                  Pri meraní musí byť meracia stena umiestnená vo vzdialenosti 10 m pred svetlometom a musí byť kolmá na spojnicu vlákna žiarovky s bodom HV. Priamka H–H musí byť vodorovná. V prípade žiaroviek s priečnym vláknom musí vlákno v priebehu merania byť pokiaľ možno vodorovné.
               
            
                  2.
               
               
                  Bočne sa svetlomety nastavia tak, aby zväzok svetelných lúčov bol čo najsúmernejší s čiarou V – V.
               
            
                  3.
               
               
                  Zvisle sa svetlomet nastaví tak, aby sa osvetlenie v bode HV rovnalo 2 lx. Za uvedených podmienok musí byť rozhranie situované medzi čiarou H – H a čiarou H – 100 mm.
               
            
                  4.
               
               
                  Pri nastavení podľa bodov 2 a 3 uvedených vyššie musí osvetlenie spĺňať tieto hodnoty:
                  
                              4.1.
                           
                           
                              na čiare H – H a nad ňou: max 2 lx;
                           
                        
                              4.2.
                           
                           
                              na čiare ležiacej 300 mm pod čiarou H – H a v šírke 900 mm na obidve strany od zvislej čiary V – V: najmenej 8 lx;
                           
                        
                              4.3.
                           
                           
                              na čiare ležiacej 600 mm pod čiarou H – H v šírke 900 mm na obidve strany od zvislej čiary V – V: najmenej 4 lx.
                           
                        
            Meracia stena
      
         
      (rozmery v mm pre vzdialenosť 10 m)
   
   
      PRÍLOHA 4
      
         MINIMÁLNE POŽIADAVKY NA POSTUPY KONTROLY ZHODY VÝROBY
      
      1.   VŠEOBECNE
      
                  1.1.
               
               
                  Požiadavky na zhodu sa považujú za splnené z mechanického a geometrického hľadiska, ak rozdiely neprekračujú nevyhnutné výrobné odchýlky v rámci požiadaviek tohto predpisu.
               
            
                  1.2.
               
               
                  Pokiaľ ide o fotometrické vlastnosti, zhoda sériovo vyrábaných svetlometov nie je sporná vtedy, ak sa pri skúšaní fotometrických vlastností akéhokoľvek náhodne vybraného svetlometu vybaveného štandardnou žiarovkou žiadna nameraná hodnota nepriaznivo neodchýli o viac ako 20 % od hodnôt predpísaných v tomto predpise.
               
            
                  1.3.
               
               
                  Ak výsledky skúšok opísaných vyššie nespĺňajú požiadavky, skúšky svetlometu sa zopakujú s použitím inej štandardnej žiarovky.
               
            
                  1.4.
               
               
                  Svetlomety so zjavnými chybami sa neberú do úvahy.
               
            
                  1.5.
               
               
                  Súradnice farby sa musia dodržať, keď je svetlomet vybavený žiarovkou nastavenou na štandardnú teplotu farby A.
                  Fotometrické vlastnosti svetlometu vyžarujúceho selektívne žlté svetlo, keď je vybavený bezfarebnou žiarovkou, musia zodpovedať 0,84 násobku hodnôt uvedených v tomto predpise.
               
            2.   MINIMÁLNE POŽIADAVKY NA OVERENIE ZHODY VÝROBCOM
      Držiteľ schvaľovacej značky musí vykonať pre každý typ svetlometu minimálne nasledujúce skúšky v príslušných intervaloch. Skúšky musia byť vykonané v súlade s ustanoveniami tohto predpisu.
      Ak niektorý odber vzorky preukáže nezhodu, pokiaľ ide o typ príslušnej skúšky, musia sa odobrať a preskúšať ďalšie vzorky. Výrobca musí podniknúť kroky na zabezpečenie zhody danej výroby.
      2.1.   Charakter skúšok
      Skúšky zhody podľa tohto predpisu musia zahŕňať fotometrické vlastnosti.
      2.2.   Metódy používané pri skúškach
      
                  2.2.1.
               
               
                  Skúšky sa vo všeobecnosti musia vykonávať podľa metód stanovených v tomto predpise.
               
            
                  2.2.2.
               
               
                  V každej skúške zhody vykonanej výrobcom je možné so súhlasom príslušného orgánu zodpovedného za schvaľovacie skúšky použiť rovnocenné metódy. Výrobca je povinný dokázať, že používané metódy sú rovnocenné s metódami stanovenými v tomto predpise.
               
            
                  2.2.3.
               
               
                  Uplatnenie bodov 2.2.1 a 2.2.2 si vyžaduje pravidelnú kalibráciu skúšobných prístrojov a ich vzájomný súlad s meraniami vykonávanými príslušným orgánom.
               
            
                  2.2.4.
               
               
                  Vo všetkých prípadoch sú referenčnými metódami metódy uvedené v tomto predpise, a to najmä na účely úradného overovania a odoberania vzoriek.
               
            2.3.   Charakter odoberania vzoriek
      Vzorky svetlometov sa vyberajú náhodne z homogénnej výrobnej série. Homogénna výrobná séria je séria svetlometov rovnakého typu určeného podľa výrobných metód výrobcu.
      Hodnotenie sa vo všeobecnosti vzťahuje na sériovú výrobu z jednotlivých závodov. Výrobca však môže zoskupiť záznamy týkajúce sa rovnakého typu z niekoľkých závodov za predpokladu, že sa v nich používa rovnaký systém kvality a rovnaké riadenie kvality.
      2.4.   Namerané a zaznamenané fotometrické vlastnosti
      Vzorka svetlometov sa musí podrobiť fotometrickým meraniam v bodoch stanovených v predpise, pričom odčítanie údajov sa obmedzí na body HV, LH, RH, L 600 a R 600.
      2.5.   Kritériá prijateľnosti
      Výrobca je zodpovedný za vypracovanie štatistickej štúdie výsledkov skúšok a po dohode s príslušným orgánom za vymedzenie kritérií prijateľnosti svojich výrobkov s cieľom splniť špecifikácie pre overovanie zhody výrobkov stanovené v bode 9.1 tohto predpisu.
      Kritériá prijateľnosti musia byť také, aby pri úrovni spoľahlivosti 95 % minimálna pravdepodobnosť úspešného absolvovania náhodnej kontroly v súlade s prílohou 5 (prvý odber vzoriek) bola 0,95.
   
   
      PRÍLOHA 5
      
         MINIMÁLNE POŽIADAVKY NA ODOBERANIE VZORIEK INŠPEKTOROM
      
      1.   VŠEOBECNE
      
                  1.1.
               
               
                  Požiadavky na zhodu sa považujú za splnené z mechanického a geometrického hľadiska, ak rozdiely neprekračujú nevyhnutné výrobné odchýlky v rámci požiadaviek tohto predpisu.
               
            
                  1.2.
               
               
                  Pokiaľ ide o fotometrické vlastnosti, nebude zhoda sériovo vyrábaných svetlometov sporná, pokiaľ sa pri skúške fotometrických vlastností náhodne vybraného svetlometu vybaveného štandardnou žiarovkou žiadna nameraná hodnota neodchýli o viac ako 20% od hodnôt predpísaných v tomto predpise.
               
            
                  1.3.
               
               
                  Súradnice farby sa musia dodržať, keď je svetlomet vybavený žiarovkou nastavenou na štandardnú teplotu farby A.
                  Fotometrické vlastnosti svetlometu vyžarujúceho selektívne žlté svetlo, keď je vybavený bezfarebnou žiarovkou, musia zodpovedať 0,84 násobku hodnôt uvedených v tomto predpise.
               
            2.   PRVÝ ODBER VZORIEK
      Pri prvom odbere vzoriek sa náhodne vyberú štyri svetlomety. Prvá vzorka z dvoch sa označí A, druhá vzorka z dvoch sa označí B.
      2.1.   Zhoda nie je sporná
      2.1.1.   Zhoda sériovo vyrábaných svetlometov nie je sporná, ak pri dodržaní postupu odoberania vzoriek, znázornenom na obrázku 1 tejto prílohy, odchýlky nameraných hodnôt svietidiel v nepriaznivých smeroch sú:
      2.1.1.1.   vzorka A
      
                  A1:
               
               
                  jeden svetlomet
               
               
                  0 percent
               
            
                  jeden svetlomet maximálne
               
               
                  20 percent
               
            
                  A2:
               
               
                  obidva svetlomety viac než
               
               
                  0 percent
               
            
                  ale maximálne
               
               
                  20 percent
               
            prejdite na vzorku B
      2.1.1.2.   vzorka B
      
                  B1:
               
               
                  obidva svetlomety
               
               
                  0 percent
               
            2.2.   Zhoda je sporná
      2.2.1.   Zhoda sériovo vyrábaných svetlometov je sporná a od výrobcu sa žiada, aby svoju výrobu prispôsobil požiadavkám (uvedenie do súladu), ak pri dodržaní postupu odoberania vzoriek, znázornenom na obrázku 1 tejto prílohy, odchýlky nameraných hodnôt svetlometov sú:
      2.2.1.1.   vzorka A
      
                  A3:
               
               
                  jeden svetlomet maximálne
               
               
                  20 percent
               
            
                  jeden svetlomet viac než
               
               
                  20 percent
               
            
                  ale maximálne
               
               
                  30 percent
               
            2.2.1.2.   vzorka B
      
                  B2:
               
               
                  v prípade A2
               
            
                  jeden svetlomet viac než
               
               
                  0 percent
               
            
                  ale maximálne
               
               
                  20 percent
               
            
                  jeden svetlomet maximálne
               
               
                  20 percent
               
            
                  B3:
               
               
                  v prípade A2
               
            
                  jeden svetlomet
               
               
                  0 percent
               
            
                  jeden svetlomet viac než
               
               
                  20 percent
               
            
                  ale maximálne
               
               
                  30 percent
               
            2.3.   Odňatie schválenia
      Zhoda je sporná a uplatní sa bod 10, ak pri dodržaní postupu odberu vzoriek znázorneného na obrázku 1 tejto prílohy sú odchýlky nameraných hodnôt svetlometov takéto:
      2.3.1.   vzorka A
      
                  A4:
               
               
                  jeden svetlomet maximálne
               
               
                  20 percent
               
            
                  jeden svetlomet viac než
               
               
                  30 percent
               
            
                  A5:
               
               
                  obidva svetlomety viac než
               
               
                  20 percent
               
            2.3.2.   vzorka B
      
                  B4:
               
               
                  v prípade A2
               
            
                  jeden svetlomet viac než
               
               
                  0 percent
               
            
                  ale maximálne
               
               
                  20 percent
               
            
                  jeden svetlomet viac než
               
               
                  20 percent
               
            
                  B5:
               
               
                  v prípade A2
               
            
                  obidva svetlomety viac než
               
               
                  20 percent
               
            
                  B6:
               
               
                  v prípade A2
               
            
                  jeden svetlomet
               
               
                  0 percent
               
            
                  jeden svetlomet viac než
               
               
                  30 percent
               
            3.   OPAKOVANÝ ODBER VZORIEK
      V prípadoch A3, B2 a B3 je potrebné do dvoch mesiacov po oznámení vykonať opakovaný odber vzoriek, pričom tretia vzorka C dvoch svetlometov a štvrtá vzorka D dvoch svetlometov sa vyberú zo zásob, ktoré boli vyrobené po uvedení do súladu.
      3.1.   Zhoda nie je sporná
      3.1.1.   Zhoda sériovo vyrábaných svetlometov nie je sporná, ak pri dodržaní postupu odoberania vzoriek, znázorneného na obrázku 1 tejto prílohy, odchýlky nameraných hodnôt svetlometov sú:
      3.1.1.1.   vzorka C
      
                  C1:
               
               
                  jeden svetlomet
               
               
                  0 percent
               
            
                  jeden svetlomet maximálne
               
               
                  20 percent
               
            
                  C2:
               
               
                  obidva svetlomety viac než
               
               
                  0 percent
               
            
                  ale maximálne
               
               
                  20 percent
               
            prejdite na vzorku D
      3.1.1.2.   vzorka D
      
                  D1:
               
               
                  v prípade C2
               
            
                  obidva svetlomety
               
               
                  0 percent
               
            3.2.   Zhoda je sporná
      3.2.1.   Zhoda sériovo vyrábaných svetlometov je sporná a od výrobcu sa žiada, aby svoju výrobu prispôsobil požiadavkám (uvedenie do súladu), ak pri dodržaní postupu odoberania vzoriek, znázornenom na obrázku 1 tejto prílohy, odchýlky nameraných hodnôt svetlometov sú:
      3.2.1.1.   vzorka D
      
                  D2:
               
               
                  v prípade C2
               
            
                  jeden svetlomet viac než
               
               
                  0 percent
               
            
                  ale maximálne
               
               
                  20 percent
               
            
                  jeden svetlomet maximálne
               
               
                  20 percent
               
            3.3.   Odňatie schválenia
      Zhoda je sporná a uplatní sa bod 10, ak pri dodržaní postupu odberu vzoriek znázorneného na obrázku 1 tejto prílohy sú odchýlky nameraných hodnôt svetlometov takéto:
      3.3.1.   vzorka C
      
                  C3:
               
               
                  jeden svetlomet maximálne
               
               
                  20 percent
               
            
                  jeden svetlomet viac než
               
               
                  20 percent
               
            
                  C4:
               
               
                  obidva svetlomety viac než
               
               
                  20 percent
               
            3.3.2.   vzorka D
      
                  D3:
               
               
                  v prípade C2
               
            
                  jeden svetlomet 0 alebo viac než
               
               
                  0 percent
               
            
                  jeden svetlomet viac než
               
               
                  20 percent